CIA a dezvoltat o armă secretă cu care poate imobiliza nave uriașe de la distanță. Trump a vrut să o folosească împotriva Venezuelei
CIA deține cel puțin un sistem misterios capabil să imobilizeze nave inamice „pe ascuns”, prin metode „nonviolente”, inclusiv vase de dimensiuni foarte mari. Oficialii americani din timpul administrației Trump ar fi vrut să folosească arma secretă împotriva petrolierelor care circulau între Venezuela și Cuba, aceasta fiind doar una dintre măsurile luate în calcul de Washington pentru răsturnarea regimului dictatorial al președintelui venezuelean Nicolas Maduro, potrivit dezvăluirilor făcute de mai mulți foști oficiali guvernamentali și agenți CIA pentru revista Wired.